Mosfellsbær er röskir 220 ferkílómetrar að flatarmáli og afmarkast af Reykjavík ( áður Kjalarneshreppi ) að norðan , að austan af Þingvallahreppi , Grafningshreppi og Ölfushreppi og að sunnanverðu af Reykjavík og Kópavogi . Áður fyrr var sveitarfélagið stærra og náði upphaflega allar götur niður að Elliðaám . Sveitarfélagið hét Mosfellshreppur ( Mosfellssveit ) fram til 9. ágúst 1987 en það ár varð hreppurinn að bæ og fékk nafnið Mosfellsbær . Áður var landbúnaður mikill í sveitarfélaginu en nú er aðeins eitt kúabú starfrækt í Mosfellsbæ . Ylrækt er mikil í Mosfellsbæ og var reyndar fyrsta upphitaða gróðurhús landsins reist í Mosfellssveit árið 1923 . Mikill jarðhiti er í bænum en stór hluti af því vatni er leitt til Reykjavíkur . Hitaveita Mosfellsbæjar er ein elsta hitaveita landsins . Vagga ullariðnaðarins Árið 1896 var reist ullarverksmiðja við Álafoss í Varmá og þar reis verksmiðjuhverfi í tímans rás , sem er nánast einstakt á Íslandi . Nú er allur iðnaður aflagður í Álafosskvos en ýmiss konar listastarfsemi blómstrar þar í gömlu verksmiðjubyggingunum og setur lit á bæjarsamfélagið . Leiruvogur gengur inn úr Kollafirði og í hann falla þrjár ár ; Leirvogsá , Kaldakvísl og Varmá og eru Varmárósar friðlýstir . Leiruvogur er oft nefndur í fornsögum , þar var á fyrri tíð alþekkt skipalægi og algeng leið þaðan yfir á Þingvelli . Reykjalundur er byggður úr landi Suður-Reykja . Menning í Mosfellsbæ Á Lágafelli stóð bænhús fyrir árið 1700 en staðurinn tengdist aftur kristnisögu sveitarinnar seint á síðustu öld þegar Lágafellskirkja var reist eftir harkalegar deilur , en af þeim segir í Innansveitarkroniku eftir Halldór Laxness . Lágafellskirkja hefur verið endurbyggð en er að stofninum til sama kirkjan . Að Lágafelli bjó athafnamaðurinn Thor Jensen síðustu æviár sín . Mosfell er kirkjustaður og prestssetur í Mosfellsdal undir samnefndu fjalli . Í Laxnesi var bernskuheimili þjóðskáldsins Halldórs Laxness ( 1902 - 1998 ) . Á efri árum ritaði hann minningabækur , t.d. „ Í túninu heima “ , þar sem hann sækir efnivið á bernskustöðvar sínar í Mosfellsdal . Halldór Laxness var mikill útivistarmaður og gekk mikið í nágrenni Gljúfrasteins enda umhverfið fagurt . Formlegur vatnsveiturekstur hófst í Mosfellssveit árið 1966 . Á skilti nálægt Guddulaug segir : „ Guddulaug er kaldavermsl , sem gefur af sér um 10 sekúndulítra af 4 gráðu heitu vatni , og var laugin virkjuð af Mosfellshreppi um 1980 . Skammt hér fyrir austan stóð kotbýlið Laxnestunga en engar menjar sjást lengur um þann bæ . “ Í endurminningasögunni „ Í túninu heima “ gerir Halldór Laxness Guddulaug að himneskum heilsubrunni og segir : „ Í dalnum trúðu allir á þessa lind ; einlægt ef einhver var hættulega sjúkur var sótt vatn í Skiltiþessa lind . Afrenslið úr Guddulaug var neðanjarðar , jarðvegurinn gróinn yfir lækinn en sumstaðar voru holur niður gegnum jarðveginn oní lækinn ; þar dorguðum við lángtímum saman og drógum lítinn fallegan fisk ; sem betur fór ekki of oft . “ Á þessu nesiá þessu túnistóð bær . Og þegar þú deyr þá lifir reyrá þessu nesivið þessa lindí þessu túni þar sem stóð bærLindReyr -